Mimoniades

Mimoniades er en slekt av sommerfugler som hører til familien smygere (Hesperiidae).

 Utseende 
Middelsstore (vingespenn ca. 50 millimeter) smygere med forholdsvis lange, smale vinger. Oversiden er svart eller sølvgrå med oransje eller rosa tverrbånd eller flekker, undersiden har gjerne et blålig eller grønnlig, metallisk skinn.

 Levevis 
Disse smygerne lever i forholdsvis høytliggende områder (for eksempel 3000 meter over havet). Lite er kjent om biologien deres, men de er funnet i områder sterkt preget av oppdyrking og hogst.

 Utbredelse 
Artene er utbredt i Sør-Amerika med et tyngdepunkt i Brasil.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Pyrginae Burmeister, 1878
 Gruppen Pyrrhopygini Mabille, 1877
 Slekten Mimoniades Hübner, 1823
 Mimoniades baroni (Godman & Salvin, 1893)
 Mimoniades montana Zikán, 1938
 Mimoniades nurscia (Swainson, 1821)
 Mimoniades ocyalus Hübner, 1823
 Mimoniades versicolor (Latreille, 1824)

 Kilder 
 Brower, A.V.Z. og Warren, A. (2007): Mimoniades på Tree of life 
 Markku Savela's Lepidoptera and some other life forms: Sjekkliste over artene. Hentet 3. juni 2012.

 Eksterne lenker 

 Butterflies of America - Mimoniades spp. 
 Bilder av Mimoniades nurscia

Kategori:Smygere
Kategori:Sommerfugler formelt beskrevet i 1823
Kategori:Dyr formelt beskrevet av Jacob Hübner